《送程乡僧之京请藏》
明代·杨闱

螭头乞法念如焚，春雨满天一锡分。谁信唐魔迷道易，不辞汉使获书勤。

蒲团夜渡黄河月，贝叶朝承紫阙云。归坐百花洲上演，三车分与老龙闻。

作者简介：杨闱，字今鹤。大埔人。泷孙。壮岁弃诸生，后偕郭之奇、黄奇遇游吴越江楚，道齐梁入都门，诗学日进。曾与修揭阳、大埔县志。归老海阳之龟湖，年九十一卒。清乾隆修《潮州府志》卷三○、民国《大埔县志》卷二六有传。